Държавен вестник, бр. 62, 2016 г., стр. 65

БРОЙ  62	
Д Ъ Р Ж А В Е Н  В Е С Т Н И К 	
СТР.  65  
2. Предложения за конкретни съвместни 
дейности се разменят и координират до 31 
май всяка година по отношение на тяхното 
включване в годишния план за сътрудничест­
во между Страните за следващата година.
Член 6
Начин на обмен
Взаимното предоставяне ще се извършва в 
съответствие с националното законодателство 
на Страните. Подробностите за изпълнението 
ще бъдат определени в отделни Протоколи, 
подписани от ръководителите на изпълнител­
ните органи, посочени в чл. 2.
Член 7
Изисквания за сигурност
1. Страните ще обменят само некласифи­
цирани данни и материали.
2. Страните ще гарантират защитата на 
обменените данни и материали в съответствие 
с установения в съответната държава ред.
3. Получаващата Страна поема отговор­
ността за спазване на всички ограничения, 
наложени от предоставящата Страна по от­
ношение на репродуциране, размножаване, 
отпечатване и авторски права.
4. Обменените географски данни и ма­
териали да се използват изключително за 
нуждите на отбраната на Страните. Страните 
се задължават да не използват обменените 
данни и материали, както и друга информа­
ция, получена в хода на сътрудничеството, 
във вреда на другата Страна и да не предават 
такива на трета страна без предварително 
писмено съгласие на доставящата Страна.
Член 8
Искове за щети
Страните се съгласяват, че всички искове за 
щети и отговорност срещу друга страна ще се 
уреждат съгласно член VIII от Споразумението 
между страните по Северноатлантическия до­
говор относно статута на техните Въоръжени 
сили (NATO SOFA/CCBC на НАТО), ако е 
приложимо.
Член 9
Заключителни  разпоредби
1. Настоящият МР влиза в сила от датата 
на последния подпис и остава в сила, освен 
ако не е прекратен по взаимно съгласие на 
Страните или от някоя от Страните с писмено 
предизвестие от шест месеца.
2. Настоящият МР може да се модифицира 
или да бъде изменен по взаимно писмено съ­
гласие на Страните. Договорените изменения 
са неразделна част от този МР.
3. Всякакви спорове, произтичащи от 
тълкуването или прилагането на този Ме­
морандум, ще се решават чрез консултации 
между Страните.
4. В случай на прекратяване на насто­
ящия МР разпоредбите относно исковете и 
споровете, разкриването и използването на 
информацията и данните, обменени между 
Страните, ще продължат да се прилагат, 
докато не бъдат изпълнени всички поети 
задължения или докато Страните взаимно 
определят, че тези разпоредби няма да се 
прилагат повече.
Подписан в Брюксел на 28 юни 2016 г. 
в два оригинални екземпляра, и двата на 
английски език. 
За Министерството на 
отбраната на Република 
България:
полковник Румен
Димитров,
началник на Военно-
географската служба 
на Министерството на 
отбраната
За Министерството 
на отбраната на
Унгария: 
полковник Ласло 
Тот,
началник на Гео­
информационната 
служба на Унгарски­
те въоръжени сили
6332
КОМИСИЯ
ЗА ФИНАНСОВ НАДЗОР
Наредба за изменение и допълнение на Наредба 
№ 33 от 2006 г. за индивидуалните заявле­
ния за участие във фонд за допълнително 
задължително пенсионно осигуряване (обн., 
ДВ, бр. 83 от 2006 г.; изм., бр. 57 от 2012 г., 
изм. и доп., бр. 64 от 2012 г., бр. 67 от 2014 г.)
§ 1. Наименованието на наредбата се из­
меня така:
„Наредба № 33 от 19.09.2006 г. за индиви­
дуалните заявления за участие във фонд за 
допълнително задължително пенсионно оси­
гуряване и за възобновяване на осигуряването 
в универсален пенсионен фонд“.
§ 2. Член 1 се изменя така:
„Чл. 1. С тази наредба се уреждат:
1. редът за подаване на заявление за учас­
тие във фонд за допълнително задължително 
пенсионно осигуряване;
2. редът за подаване на заявление за въз­
обновяване на осигуряването в универсален 
пенсионен фонд;
3. изискванията към формата и съдържа­
нието на заявленията по т. 1 и 2.“
§ 3. В чл. 2 след думите „или други обла­
ги на подлежащите на осигуряване лица“ се 
поставя запетая и се добавя „съответно на 
лицата, възобновяващи осигуряването си в 
универсален пенсионен фонд“.
§ 4. В чл. 3, ал. 1 след думите „Лице, за 
което“ се добавя „първоначално“.
§ 5. В чл. 4 се правят следните изменения 
и допълнения: